హైకింగ్
హైకింగ్ (Hiking) అనేది సహజ పరిసరాల్లో, తరచూ హైకింగ్ బాటలలో నడకతో కూడిన బహిరంగ ప్రక్రియ. ఇది ఎంత జనరంజకమైనదంటే, ప్రపంచ వ్యాప్తంగా అసంఖ్యాకమైన ఉన్నాయి. వివిధ రకాల హైకింగ్ యొక్క ఆరోగ్య ప్రయోజనాలు, పరిశోధనల్లో ధృవపరచబడ్డాయి. "హైకింగ్" అనే పదం అన్ని ఆంగ్లం-మాట్లాడే దేశాలలోనూ అర్థం చేసుకోబడుతుంది, కానీ ఉపయోగంలో తేడాలున్నాయి.
సంయుక్త రాష్ట్రాలు మరియు యునైటెడ్ కింగ్‍డంలలో, "హైకింగ్" అనేది సాధారణ నడకకన్నా ఎక్కువ సమయం పట్టే కాలిబాట నడక, మరియు సామాన్యంగా హైకింగ్ బూట్లు అవసరమయ్యే భూభాగంపై జరుగుతుంది. "పగటి నడక" అనేది తరచూ పర్వతాలపై ఒక సరస్సు లేదా శిఖరం వరకూ చేసేది మరియు ఒకే రోజులో పూర్తవుతుంది, కానీ అందులో ఒకరాత్రి బస అనవసరం, అలాంటి సందర్భంలో "బ్యాక్‍ప్యాకింగ్" అనే పదాన్ని ఉపయోగించడం జరుగుతుంది. "బుష్‍వ్యాకింగ్" అనే పదం ప్రత్యేకంగా, దట్టమైన అడవులు, చెట్లు, లేదా పొదల్లో చెట్లూచేమలను పక్కకు నెడుతూ ముందుకు కదలడాన్ని సూచిస్తుంది. బుష్‍వ్యాకింగ్ యొక్క తీవ్రమైన సందర్భాలలో, చెట్లూచేమలు ఎంత దట్టంగా ఉంటాయంటే, మనుషులు వెళ్ళడానికి మార్గం ఉండదు, మరియు వాటిని తొలగించడానికి ఒక చెట్లు కొట్టే కత్తి ఉపయోగించాల్సి వస్తుంది. ఆస్ట్రేలియన్లు "బుష్‍వ్యాకింగ్" అనే పదాన్ని బాటలో మరియు బాట వెలుపల నడకను సూచించేందుకు ఉపయోగిస్తారు. న్యూ జిలాండర్లు "పాదయాత్ర" (ప్రత్యేకంగా రాత్రి మజిలీ కలిగిన మరియు దూరమైనా యాత్రల కోసం), "నడక" లేదా "బుష్-వాకింగ్" ఉపయోగిస్తారు. భారతదేశం, నేపాల్, ఉత్తర అమెరికా, దక్షిణ అమెరికాలలోని పర్వత ప్రాంతాలు, మరియు తూర్పు ఆఫ్రికాలోని ఎత్తైన భూభాగాల్లో ఎక్కువ-రోజుల హైకింగ్‍ను "ట్రెక్కింగ్" అంటారు; డచ్ వారు కూడా ట్రెక్కింగ్ ఉపయోగిస్తారు. ఒక సుదూరమైన బాటలో చివరి-నుండి-చివరి వరకూ హైకింగ్ చేయడాన్ని ట్రెక్కింగ్ అంటారు మరియు కొన్ని ప్రదేశాలలో, ఉదాహరణకు, అప్పలచియాన్ ట్రయల్ (AT) లేదా వెర్మాంట్ లోని లాంగ్ ట్రయల్ (LT) లలో "త్రూ-హైకింగ్" అంటారు. లాంగ్ ట్రయల్ అనేది సంయుక్త రాష్ట్రాలలో ప్రాచీనమైన సుదూరమైన హైకింగ్ బాట.
హైకింగ్ అనేది ఎన్నో ఇతరమైనవి ఆధారపడిన ఒక ప్రాథమిక బహిరంగ ప్రక్తియలలో ఒకటి. నేలమీది ఎన్నో అందమైన స్థలాలకు హైకింగ్ ద్వారా వెళ్ళవచ్చు, మరియు ఔత్సాహికులు ప్రకృతిని దర్శించడానికి హైకింగ్ అత్యుత్తమ మార్గమని భావిస్తారు. ఎలాంటి వాహనంలో చేసే యాత్రకన్నా (లేదా ఒక జంతువుపై; చూడండి గుర్రపు స్వారీ) దీనిని హైకర్లు మెరుగైనదిగా భావిస్తారు, ఎందుకంటే వారికి కిటికీలు, ఇంజన్ శబ్దం, ఎగిరే ధూళి మరియు సహ-ప్రయాణీకుల వంటి చిరాకులు ఉండవు. ఎక్కువ దూరాలు లేదా కఠినమైన భూభాగాలపై హైకింగ్ చేయడానికి నడవగల శారీరక సామర్థ్యం మరియు మార్గం మరియు అక్కడి లోటుపాట్ల గురించి జ్ఞానం అవసరం.
హైకర్లు తరచూ నడక చేపట్టడానికి అందమైన ప్రకృతి వాతావరణాలను కోరుకుంటారు. ఈ వాతావరణాలు తరచూ నాజూకైనవి: హైకర్లు యాదృచ్ఛికంగా వారు ఆనందించాలనుకున్న వాతావరణాన్ని పాడు చేయవచ్చు. ఒక వ్యక్తి చర్య పర్యావరణంపై బలమైన ప్రభావం చూపకపోయినా, ఎక్కువ మంది హైకర్ల మొత్తం ప్రభావం పర్యావరణంపై తీవ్రమైన దుష్ప్రభావం చూపవచ్చు. ఉదాహరణకు, ఒక ఆల్పైన్ ప్రాంతంలో మంట కోసం చెక్క సేకరించడం ఒకసారి చేస్తే ప్రమాదరహితం కావచ్చు (తీవ్రమైన అగ్ని ప్రమాదం మినహా). కానీ, ఏళ్ళ తరబడి చెక్క సేకరించడం వలన ఆల్పైన్ ప్రాంతంలో విలువైన పోషకాలు నశించిపోవచ్చు.
సాధారణంగా, ఉద్యానవనాల వంటి రక్షిత ప్రాంతాలలో పర్యావరణ రక్షణకు నియమాలు ఉంటాయి. హైకర్లు అటువంటి నియమాలను పాటించినప్పుడు, ఆ ప్రభావం తగ్గించవచ్చు. అటువంటి నియమాలలో చెక్కతో మంట నిషేధించడం, క్యాంపు స్థలాల స్థాపనలో క్యాంపింగ్ నివారించడం, విసర్జక పదార్థం పారవేయడం లేదా కట్టి తీసుకువెళ్ళడం, ప్రతి మైలుకూ హైకర్ల సంఖ్యపై పరిమితి విధించడం వంటివి ఉంటాయి.
చాలా మంది హైకర్లు జాడలు విడవకూడదు అన్న సిద్ధాంతాన్ని అనుసరిస్తారు: భవిష్యత్తులోని హైకర్లకు మునుపటి హైకర్ల జాడలు తెలియని విధంగా హైకింగ్ చేయడం. ఈ పద్ధతిని అనుసరించే వారు, ప్రాంతీయ నియమాలు లేకపోయినా సూత్రాలను పాటిస్తారు. ఈ పద్ధతిని అనుసరించేవారు ఆహార వ్యర్థాలు, ఆహారం కట్టే ప్యాకేజింగ్, మరియు పరిసర పర్యావరణానికి మార్పుల పట్ల కఠిన నియమాలను పాటిస్తారు. 
తరచూ మానవ వ్యర్థాలు, హైకింగ్ వలన పర్యావరణంపై ప్రభావానికి ప్రధాన కారణంగా ఉంటాయి. ఈ వ్యర్థాలు జలప్రవాహాల్ని కలుషితం చేసి, ఇతర హైకర్లకు అనారోగ్యం కలిగిస్తాయి. స్థానిక నేల స్వభావాన్ని బట్టి 10 నుండి 25 సెం.మీ. (4 నుండి 10 అంగుళాలు) లోతైన 'క్యాట్‍హోల్స్ త్రవ్వి, ఉపయోగించిన తరువాత మూసివేయడం ద్వారా బాక్టీరియల్ కాలుష్యాన్ని నివారించవచ్చు. ఈ క్యాట్‍హోల్స్ జల వనరులకు మరియు బాటలకు కనీసం 60 మీ (200 అడుగులు) దూరంలో త్రవ్వడం ద్వారా, కాలుష్య ప్రమాదాన్ని తగ్గించవచ్చు. చాలామంది హైకర్లు, వారి క్యాట్‍హోల్స్ వద్ద నేలలో గ్రుచ్చిన కర్రల ద్వారా గుర్తించి, ఇతర హైకర్లకు హెచ్చరిక చేస్తారు.
బాటలు మరియు ప్రకృతి ప్రాంతాలను రక్షించడం అనేది, మీరు తెచ్చిన దానికన్నా ఎక్కువ తీసుకువెళ్ళండి అనే ఆలోచన ద్వారా మెరుగుపరచవచ్చు. ప్రతి బాధ్యతాయుతమైన హైకర్ తమ వ్యర్థాలతో పాటుగా ఇతరులు వదిలివెళ్ళిన వ్యర్థాలను తీసుకువెళ్ళడం జరిగితే, బాటలు మరియు ప్రకృతి ప్రాంతాలు క్రమంగా పరిశుభ్రంగా తయారవుతాయి.
కొన్నిసార్లు హైకర్లు అరుదైన లేదా క్షీణించే జాతులను చూడడాన్ని ఆనందిస్తారు. కానీ, కొన్ని జాతులు (మార్టెన్లు లేదా పెద్దకొమ్ముల గొర్రె వంటివి) ప్రత్యేకంగా సంయోగ సమయంలో, మానవుల ఉనికిని భరించలేవు. దుష్ప్రభావాన్ని నివారించడానికి, హైకర్లు క్షీణించే జాతుల అలవాట్లు మరియు నివాసాల గురించి తెలుసుకోవాలి.
ఒక్క హైకర్ పర్యావరణ వ్యవస్థపై పెద్ద ప్రభావం ఒక సందర్భంలో చూపే అవకాశం ఉంది: యాదృచ్ఛికంగా పెద్ద మంటను ప్రారంభించడం వలన. ఉదాహరణకు, 2005లో, ఒక జెక్ బ్యాక్‍ప్యాకర్ ఒక చట్టవిరుద్ధమైన గ్యాస్ పోర్టబుల్ స్టవ్ తలక్రిందులు చేసి, చిలీలోని టోర్రెస్ డెల్ పైన్ నేషనల్ పార్క్ లో 7% కాలిపోవడానికి కారకుడయ్యాడు. ప్రాంతీయ నిబంధనలను పాటించడం మరియు వంట సామగ్రిని నియోగించిన ప్రాంతాలలో (లేదా అవసరమైతే ఖాళీ నేలపై) అమర్చడం వలన పెద్ద మంటలను నివారించవచ్చు.
హైకింగ్ అనేది వ్యక్తిగత సంక్షేమానికి ముప్పు కొనితేవచ్చు. ఈ ప్రమాదాలు హైకింగ్ సమయంలో ప్రమాదకరమైన పరిస్థితులు మరియు/లేదా ప్రత్యేకమైన దుర్ఘటనలు లేదా రోగాలు కావచ్చు. సంయుక్త రాష్ట్రాలలో ఎక్కువ దూరాలు ప్రయాణించే హైకర్లకు సంభవించే అత్యంత సామాన్య జాడ్యం అతిసార వ్యాధిగా తెలిసింది. (చూడండి అడవుల్లో సంభవించే అతిసారం.)
ప్రమాదకరమైన హైకింగ్ పరిస్థితులలో దారి తప్పిపోవడం, తీవ్రమైన వాతావరణం, అపాయకర మార్గం, లేదా మునుపటి వైద్య పరిస్థితులు దుర్భరంగా తీవ్రతరం కావడం వంటివి ఉంటాయి. ప్రత్యేకమైన దుర్ఘటనలలో శరీరప్రక్రియల అసమతౌల్యం (అతిసారం లేదా అల్ప-ఉష్ణోగ్రత వంటివి), స్థానిక గాయాలు (ఫ్రాస్ట్-బైట్ లేదా సన్‍బర్న్ వంటివి), జంతువుల దాడులు, లేదా అంతర్గత గాయాలు (చీలమండ బెణుకు వంటివి) ఉండవచ్చు.
ఈ ప్రమాదాలను తగ్గించడానికి హైకర్లు తరచూ కొన్ని ప్రవర్తనా నియమాలను ఏర్పరచుకుంటారు. అటువంటి నియమావళికి ప్రసిద్ధ ఉదాహరణ పది అత్యవసర సూత్రాలు.
మనుషులు దాడి చేయడం కూడా వాస్తవమే. నివారణ, ఆత్మరక్షణ మరియు పలాయనం వంటివి ప్రోత్సహించే సంస్థలు ఉన్నాయి. కొన్ని సంస్థలలో సెల్ ఫోన్ మరియు GPS పరికరాల్ని ఉపయోగిస్తారు.
వివిధ దేశాల్లో, సరిహద్దులు సరిగా గుర్తించి ఉండకపోవచ్చు. అంతర్జాతీయ సరిహద్దులు ఎక్కడున్నాయో తెలుసుకుని ఉండడం మంచి పద్ధతి. ఫిన్లాండ్ వంటి ఎన్నో దేశాలలో, సరిహద్దుల గుండా హైకింగ్ గురించి ప్రత్యేక నియమాలున్నాయి.